[{"text_idx": "#000002", "text": "Cyrsiau sy\u2019n Cychwyn Fis Ionawr"}, {"text_idx": "#000003", "text": "Paratoi ar gyfer y Brifysgol"}, {"text_idx": "#000015", "text": "Mae Prifysgol Bangor wedi croesawu canfyddiadau Adolygiad Sefydliadol yr Asiantaeth Sicrhau Ansawdd (QAA) sydd wedi canmol y ffordd y mae'r brifysgol yn rheoli ansawdd academaidd."}, {"text_idx": "#000017", "text": "\"Mae'r canfyddiadau'n adlewyrchu'r safonau academaidd uchel sydd i'w cael ym Mangor, ac rydym yn amlwg yn falch iawn o'r canlyniad a chanfyddiadau'r adroddiad.\""}, {"text_idx": "#000018", "text": "Cafodd y Brifysgol ganmoliaeth arbennig am sawl gweithgaredd, gan gynnwys y ffordd y mae Bangor yn defnyddio dull sy'n cael ei yrru gan ddata i hysbysu a gwella profiad y myfyrwyr."}, {"text_idx": "#000019", "text": "Ymhlith y meysydd eraill a gafodd ganmoliaeth arbennig oedd y bartneriaeth ddofn sydd gan y Brifysgol gyda\u2019i myfyrwyr, a'r ffaith bod dwyieithrwydd wedi'i ymgorffori oddi mewn i brofiad y myfyriwr ac yn effeithio'n gadarnhaol ar bob agwedd ohono."}, {"text_idx": "#000020", "text": "Nododd y QAA: \"Mae dull y Brifysgol o wella profiad dysgu myfyrwyr yn effeithiol, wedi'i arwain gan fyfyrwyr ac sy'n canolbwyntio ar y myfyrwyr.\""}, {"text_idx": "#000021", "text": "Ychwanegodd yr Athro Hughes: \"Mae'r adroddiad yn dystiolaeth glir o'r ffordd wych y mae ansawdd academaidd yn cael ei reoli ym Mhrifysgol Bangor, a hoffwn ddiolch i'n holl staff am eu hymdrechion rhagorol dros y blynyddoedd wrth gynnal y fath safonau uchel.\""}]